AlexejDobrolubov/national_council_slovak_2010 huggingface dataset:
52. schôdza NR SR - 1.deň - B. popoludní
Dátum: 2026-05-26
Poslanec: Sabo, Michal 
Druh vystúpenia: Vystúpenie s faktickou poznámkou

Vystúpenie tiež. Mňa len udivuje vlastne, že všetci predsedajúci okrem Tibora Gašpara majú v podstate jednotný výklad aj v minulosti, že všetci viedli v podstate rovnako, že vždy únosným tempom tejto schôdze alebo teda tohto parlamentu Tibor Gašpar, ktorý má svoje vlastné pravidlá, hej? Svet vo svete. Ale tak, keď sa nehlasuje, dajme si krátke zhrnutie, že dnes sa nám začala nová schôdza s novým rokovacím poriadkom, s novým etickým kódexom, ale Tibor Gašpar je stále taký istý. Mrnčí tu, že špeciálne teda na nás je citlivý Progresívne Slovensko, náš klub, že tu narušuje rokovanie, keď si dovolíme ohradiť sa voči jeho buzerácii, čo iné nám ostáva, keďže nás buzeruje stále. A keď sa ohradíme voči jeho svojvoľnému výkladu rokováku, útočite sa tu dnes vyplakal, lebo videl nášivku, ešte ani v podstate nevidel, čo na nej je a aj tak vykázal Lojza Hlinu zo sály. A mňa absolútne dojíma, ako je Tibor Gašpar urazený tým, že má niekto na nášivke SMER mafia nechceme, alebo ako je dotknutý každou jednou kritikou a nevie si pritom urobiť poriadok so svojimi vlastnými kolegami. V tom čase, keď teda obžalovaný podpredseda parlamentu tu kádroval Lojza Hlinu, tak presne v tom istom čase jeho kolega zo SMER-u v sále telefonoval a to je zakázané rokovacím poriadkom. Bol napomenutý? No samozrejme, že nebol, lebo je na koaličnej strane tohto, tohto pléna. A v minulosti pokojne môžeme urobiť dlhý výpočet, ale iba v skratke, hej? Tu nás sa nám v opozícii nadávalo do súk hien. Mne tu minister životného prostredia v tomto pléne nadával do feťáčikov. Niektorý z predsedajúcich sa ozval, zastal sa, urobil tomu sek, že vyjadrujme sa úctivo. No nie, samozrejme, pretože v opozícii sa tu môže na nás kydať hocičo, hocikedy, hocijako a predsedajúci sú absolútne ticho a špeciálne Tibor Gašpar. A to je ten Tibor Gašpar, ktorý roztlieskal tú vládnu kampaň Rešpektujem iný názor, no paráda, dokonalé.
49. schôdza NR SR - 15.deň - B. popoludní
Dátum: 2026-05-06
Poslanec: Sabo, Michal 
Druh vystúpenia: Vystúpenie

Pán predseda. Dovoľte, aby sme opätovne predstavili naše opatrenie, ktoré vraciame ako bumerang do tohto pléna a neprestaneme, kým nepresadíme tento tento zákon, respektíve tento nový adresný príspevok na úhradu nákladov na bývanie. Je to naša spoločná iniciatíva, ktorú ešte predtým, ako sme boli v tomto zákonodarnom zbore, do parlamentu prinášal náš v bývalom parlamente jediný poslanec Progresívneho Slovenska Tomáš Valášek a dnes sme tu s týmto opatrením. Opäť ide teda o návrh na vydanie zákona o príspevku na úhradu nákladov na bývanie, pričom cieľom tohto návrhu je zavedenie novej, ako som bol býval spomínal, adresnej štátnej sociálnej dávky, tak, aby pomohla čo najväčšiemu počtu ľudí s úhradou nákladov spojených s bývaním a s energetickou chudobou, ktorej čelíme. Pretože to je veľká téma, ktorú táto vláda sociálnych demokratov alebo pseudosociálnych demokratov ignoruje. Príspevok na úhradu nákladov na bývanie je aj odborným konsenzom vnímaný a odporúčaný ako skutočná adresná pomoc domácnostiam vystaveným energetickej chudobe a nestabilným cenám energií, o ktorých si tiež môžeme povedať v rozprave, do ktorej sa týmto hlásim ako prvý. Ďakujem.
49. schôdza NR SR - 15.deň - B. popoludní
Dátum: 2026-05-06
Poslanec: Sabo, Michal 
Druh vystúpenia: Vystúpenie

Ďakujem veľmi pekne, pán predsedajúci. Vážené kolegyne, vážení kolegovia, tento návrh zákona je ďalší zo série našich zákonov z kategórie opakované alebo recyklované, pretože my v Progresívnom Slovensku na rozdiel od ministra životného prostredia veríme v recykláciu. A správnu recykláciu. Tento konkrétny návrh zákona predkladáme spolu s kolegyňou poslankyňou Veronikou Veslárovou. Konkrétne je to návrh zákona, ktorým sa dopĺňa zákon č. 79 z roku 2015 Z. z. o odpadoch a o zmene a doplnení niektorých zákonov v znení neskorších predpisov. Cieľom nášho návrhu zákona je, keby sme to mali povedať jedným slovom, spravodlivosť, ale, keď to rozoberieme na drobné, tak je zabezpečenie zberných nádob tak, aby mali k nim rovnocenný prístup aj osoby s rôznym zdravotným ťažkým postihnutím, ako napríklad nevidiace, slabozraké osoby, osoby s obmedzenou schopnosťou pohybu alebo s inkontinenciou. Viac si povieme v rozprave, do ktorej sa týmto hlásim ako prvý. Ďakujem. Ďakujem. Dám
49. schôdza NR SR - 15.deň - A. dopoludnia
Dátum: 2026-05-06
Poslanec: Sabo, Michal 
Druh vystúpenia: Vystúpenie s faktickou poznámkou

Slovo. Vďaka vám, Naty a Inga, za tento návrh. Za to, že ste aj v tomto pléne otvorili 13. komnatu, o ktorej sa nerozpráva, respektíve niektorí konkrétni mocní ľudia nechcú, aby sa o nej rozprávalo, a som vďačný za to, že to tu odznelo aj v kontexte duševného zdravia. Konkrétne v tomto pléne, kde okrem iného sme napríklad v minulosti počuli aj, že keď je zle, tak si choď zašportovať. V kontexte duševného zdravia, čo môže povedať teda naozaj iba človek, ktorý vôbec netuší, o čom rozpráva a hlavne ako škodlivo rozpráva. Výborná otázka, Inga, že koľko krajina, táto konkrétna krajina naša, investuje do duší detí? No toľko, že mimovládne organizácie, ktoré suplujú štát v starostlivosti o duševné zdravie, musia vo verejných crowdfundingových zbierkach žobrať o peniaze od ľudí, aby mohli poskytovať služby, a ešte raz opakujem, suplujú povinnosti štátu. Áno, tento návrh je dôležitý, je dôležitejší ako množstvo z toho, čo sme tu prerokovávali v posledných dňoch na posledných schôdzach. Určite bezpečie detí je dôležitejšie než napríklad šikana prieskumných agentúr, lebo niekto nie je spokojný so svojimi preferenciami, pravda. Alebo ako už aj Vili povedal pred chvíľkou a zhodol sa aj so šéfom Aliancie moderného obchodu o najzbytočnejšom zákone tohto roka o hmyze v potravinách. Nehovoriac teda o šikane Slovákov a Sloveniek, ktorí si dovolili ísť do zahraničia za lepšími príležitosťami, za lepším štúdiom, za lepšou prácou alebo aj do rešpektujúcejšieho prostredia naplno využívať svoj potenciál napríklad v športe. Aby tam mohli fungovať v bezpečnejšom prostredí, čo sa teda týka naozaj všetkých. Takže ďakujem ešte raz za tento návrh zákona a pevne verím, že bude mať vyššiu podporu, než štandardne opozičné návrhy majú. Ďakujem.
49. schôdza NR SR - 14.deň - B. popoludní
Dátum: 2026-05-05
Poslanec: Sabo, Michal 
Druh vystúpenia: Vystúpenie s faktickou poznámkou

Ďakujem za slovo. Danka, tebe aj za tvoje vystúpenie. Len si zaspomínajme. Nová kultúra, veď, veď počkajte, my vám ukážeme novú kultúru. Ako veľmi už Šimkovičová aj spolu s Machalom sľubovali, vy liberáli to budete kukať, ako vám ukážeme tú novú kultúru. Dva a pol roka prešlo. Aj ja teda sa pýtam, že kde je tá nová kultúra? Kde sú všetci tí umelci, ktorí že vraj do roku 2020, a to žije v tisícke. Ja ich teda nevidím. Ja sa pýtam, že kde sú, lebo jediné, čo som v podstate videl, bola nedávno gýčová módna prehliadka v krásne zrekonštruovaných priestoroch Slovenskej národnej galérie, kde hostia sedeli na nechutných hotelových sedačkách polstrovaných s fejkovými gýčovými zlatými rámami. Príšernosť na príšernosť, nehnevajte sa. A toto je tá nová kultúra, alebo nová kultúra je to, že Fond na podporu umenia podporil prokremeľské, dezinformačné, provládne Hlavné denníky a Hlavné správy, či ako sa volajú. To tam to sme dopracovali, že toto je tá nová kultúra. Pán Malatinec, koaličný poslanec, dnes exaktne pomenoval, vymenoval tu etablované dlhoročné kultúrne úspešné podujatia s dlhou históriou, aj folklórne, ktoré Fond na podporu umenia zarezal, pomenoval, ako kultúra stráda, a medzičasom my vidíme akurát tak na Facebooku ministerky kultúry, ako sa fotí v parte. Dajme stranou, že parta tradične, teda, keď už sme tradiční Slováci, patrila slobodným dievčatám, nie rozvedeným ministerkám Photoshopu. Poznámka stranou. A ja sa teda pýtam, že čím konkrétne sa previnila napríklad, ja neviem, úžasná Hontianska paráda v Hrušove alebo festival v Rajdovej. Tým sa previnili, že my, keď sme tam boli na Honte a na Gemeri na našom regionálnom výjazde Progresívne Slovensko, tak sme sa tam zastavili. To je ich stigma? Tým sa previnili, preto nemôžu mať verejné prostriedky? No tak to je absolútna hanba potom.
49. schôdza NR SR - 14.deň - B. popoludní
Dátum: 2026-05-05
Poslanec: Sabo, Michal 
Druh vystúpenia: Vystúpenie s faktickou poznámkou

Aj tebe, Jozef, za to, že si ma tak priamo vlastne vtiahol do tejto diskusie. Nie, že by som sa nechcel vyjadriť, samozrejme, že chcem. A dobre si sa spýtal, že ako konkrétne bude porušenie tohto zákona teoreticky, ak teda prejde, ako bude porušenie postihovateľné, ako bude vymáhané, keď dnes iný obsah na internete za tejto vlády je takmer nevymáhateľný a nepostihovaný. Od šírenia dezinformácií cez nebezpečné vyrážanie sa, nenávistný a teraz môžeme ísť do rôznych kategórií od rasistického cez homofóbny, transfóbny, misogynný obsah, po doxing či porušovanie autorského práva a tak ďalej a tak podobne. Ten zoznam, ten list je naozaj dlhý. Ja rozhodne a to si myslím, že nikto z nás netvrdí, ani nebudeme tvrdiť, že AI a jej zneužívanie na internete nie je téma. Je a určite bude a musíme to adresovať a musíme to riešiť. Ale ja by som naozaj očakával, že o tom budeme diskutovať v tomto pléne. Vďaka komplexnej legislatívnej iniciatíve vlády, nie cez poslanecký návrh, ktorý neprešiel ani medzirezortným pripomienkovým konaním a ja teda pochybujem, že ste to, pán Kazda, konzultovali s ľuďmi, ktorí sa profesne venujú 24/7 AI. Pochybujem, ale tak akože opravte ma, ak sa mýlim.
49. schôdza NR SR - 10.deň - A. dopoludnia
Dátum: 2026-04-28
Poslanec: Sabo, Michal 
Druh vystúpenia: Vystúpenie s faktickou poznámkou

Ďakujem za slovo, pán predseda. A tebe, Irena, za tvoje vystúpenie. Ja som si počas neho s niekým písal. Písala mi pani Marta, ktorá žije v Haldene, v Nórsku. Nesťahovala sa tam preto, že chcela, ale musela. Keby sa nepresťahovala, tak by tu ostala úplne sama, pretože jej syn s rodinou tam išli za prácou. Pani Marta je na vozíčku a lieči si aj ďalšie súbežné ochorenia. Ak SMER zruší voľbu poštou, pani Marta by musela cestovať do Štokholmu, pretože táto vláda, čo urobila, zrušila ambasády aj v Nórsku, aj v Dánsku. Mňa by teda zaujímalo, ako konkrétne tento prípad zapadá do toho koaličného lineárneho až infantilného vnímania Slovákov a Sloveniek v zahraničí. Prípad zdravotne znevýhodnenej pani Marty, ktorú chce SMER donútiť cestovať 500 km, auto nemajú. Verejnou dopravou je to 10 hodín s prestupmi. Pripomínam, pani Marta je na vozíčku. Aké je toto, prosím pekne, zosúladenie s volebným právom nás tu doma na Slovensku, ktorí máme volebnú miestnosť, niektorí aj suchou nohou pár minút od domu a stále platí, že nie všetky volebné miestnosti na Slovensku sú debarierizované. Pripomíname. A vieš, čo je najlepšie, Irena? Viete, čo je najlepšie? Že pani Marta mi dovolila odkázť vám všetkým, že v minulosti viackrát volila SMER. V posledných voľbách volila Hlas. A ja hovorím na záver. Nemáte za čo, kolegovia z koalície. Nemáte za čo a ja nemám viac otázok.
49. schôdza NR SR - 9.deň - B. popoludní
Dátum: 2026-04-27
Poslanec: Sabo, Michal 
Druh vystúpenia: Vystúpenie s faktickou poznámkou

Zuzka, za to, že si spomenula SŠA. Ja mám známeho, ktorý žije na Aliaške a podotýkam, že nie je to volič Progresívneho Slovenska. V posledných voľbách volil túto koalíciu. A áno, predstavte si, rozprávame sa. V ďalších voľbách ale nebude, lebo ak SMER zruší voľbu poštou, tak nebude mať peniaze na to, aby spolu s manželkou a so svojou plnoletou dcérou odleteli z Anchorage do Washingtonu, lebo by to boli tri spiatočné letenky, plus samozrejme ubytovanie, a to naozaj nie je málo. Ja teda neviem, či táto koalícia sleduje ekonomickú a sociálnu situáciu v Spojených štátoch alebo, pardon, SŠA počas druhého Trumpa. Je to také isté, ale iné ako u nás, podobne zúfalé ako na Slovensku počas štvrtého Fica. Ľudia nemajú peniaze na rozhadzovanie. Čiže, keď počujem, že kolegovia z koalície, privilegovaní ľudia sediaci v poslaneckých laviciach, hovoria o tom, aby si zahraniční Slováci a Slovenky našetrili na to, aby išli voliť a rozhodovať o budúcnosti krajiny, do ktorej sa chcú vrátiť a naďalej tu tvoriť hodnoty, tak ja neviem, čo je väčšia arogancia a väčšie odtrhnutie od reality. Veď to je presne také isté, ako keby SMER zrušil na Slovensku všetky volebné miestnosti, ponechal by iba jednu, povedzme napríklad na Úrade vlády. Koľko ľudí by asi tak do Bratislavy cestovalo, povedzme, z Pichní pri Snine alebo z Jelšavy alebo z Rapče. No poďme, poďme tipovať, najmä kvalifikované tipy, že aká by asi tak bola účasť v tých voľbách. Tam pod sa z kôrka.
49. schôdza NR SR - 7.deň - A. dopoludnia
Dátum: 2026-04-23
Poslanec: Sabo, Michal 
Druh vystúpenia: Vystúpenie s faktickou poznámkou

Pán predseda, za slovo, aj tebe, Zuzana, za tvoje vystúpenie. Ja len chcem dať takú malú spomienku na minulý týždeň, kedy bol premiér Fico na diskusii so študentami a študentkami, kde rozprával o tom, že na pracovnej ceste vo Vietname sa pýtal, ako konkrétne nám Vietnam vie pomôcť s tým, že na Slovensku nám chýba 150 000 zamestnancov v priemysle, ale konkrétne adresoval, že nám chýbajú v slovenských nemocniciach zdravotné sestry. Čiže premiér, ktorý kade chodí, tam okrem ruského plynu a ruskej ropy rieši migráciu. Tam vo Vietname špekuloval, že či vo Vietname vieme nájsť a vychovávať budúce zdravotné sestry, ktoré by sa teda naučili slovenským zdravotníckym štandardom, naučili by sa plynulo slovenský jazyk a potom by mohli pracovať na Slovensku. Tak ja sa zamýšľam pri tejto rozprave, keď vieme, že v polícii dnes máme podstav a Slovenská národná strana chce zakázať cudzincov v obecnej polícii, lebo predkladateľ si v úvodzovkách nevie predstaviť, že by mu cudzinec dával pokutu. Poznámka pod čiarou, možno stačí, aby na tom svojom americkom elektromobile jazdil podľa pravidiel, potom nebude dostávať pokuty. Tak, či si toto SNS a premiér odkonzultovali, hej? Že, keď premiér chce zamestnávať v slovenských nemocniciach sestričky z Vietnamu, tak potom, čo? Slovenská národná strana si nebude vedieť predstaviť, že by ich ošetrovali, tak ich zakážu?
49. schôdza NR SR - 5.deň - B. popoludní
Dátum: 2026-04-21
Poslanec: Sabo, Michal 
Druh vystúpenia: Vystúpenie s faktickou poznámkou

32. Ďakujem vám za slovo. Aby sme tomu teda rozumeli, strana HLAS chce predlžovať funkčné obdobie starostom, lebo títo vraj nemôžu kvôli náročným procesom, ktoré v tejto krajine máme, doručovať výsledky. A prichádzajú s týmto návrhom namiesto toho, aby strana HLAS zjednodušovala tie procesy, aby starostovia mohli efektívne doručovať výsledky. A s touto iniciatívou prichádza tá strana HLAS, z ktorej vzišiel zhodou okolností aj neslávne známy digitálny líder, ktorý je zhodou okolností teraz prezidentom Slovenskej republiky. Mne príde táto diskusia absolútne absurdná, lebo tento návrh teda prichádza zo strany, ktorá o sebe hovorí ako o strane regiónov, a pritom sú to práve poslanci a poslankyne a politici strany HLAS, ktorí chodia po regiónoch. No ale, páni a dámy, nestačí chodiť len po regiónoch a fotiť sa na jarmokoch. 32-2 Treba sa naozaj s tými starostami skutočne úprimne rozprávať, čo konkrétne potrebujú, lebo keby ste sa s nimi úprimne rozprávali o tom, čo starostovia a starostky potrebujú, tak by ste vedeli napríklad, aká je to tortúra, spraviť projekt na vodovod a kanalizáciu, že je to takmer na Slovensku olympijská disciplína, pretože nestačí len napísať projekt, ono potrebujete naškrabkať v úvodzovkách aj spolufinancovanie, podať to na Environmentálny fond, ktorý je taký arogantný, ktorý vám ani len nedá vyrozumenie o tom, že ste s tým projektom neuspeli. To si musíte domyslieť, pretože taký je arogantný Environmentálny fond a takýchto neúspešných, lebo treba to prerábať a opäť je to neúspešné, neúspešných a nerealizovaných projektov sú na obecných úradoch na Slovensku desiatky, ak nie stovky tisíc projektov, ktoré nikdy nebudú zrealizované. A to sú zbytočne vyhodené von oknom peniaze. A obce dnes, žiaľ, sa musia triafať do vízie, ktoré veľkodušne vyhlási Environmentálny fond, lebo on sa rozhoduje, čo potrebuje namiesto toho, aby Environmentálny fond financoval presne to, čo obce potrebujú. Celé naopak v tejto krajine, celé... (Prerušenie vystúpenia časomerom.)
52. schôdza NR SR - 13.deň - A. dopoludnia
Dátum: 2026-06-12
Poslanec: Saloň, Marián 
Druh vystúpenia: Vystúpenie s faktickou poznámkou

Ďakujem veľmi pekne. Tak dovoľte aj mne ako jednému zo zlomyselníkov zareagovať na vystúpenie vašej pani poslankyne Števulovej. Ak som si dobre zapamätal, tak bol to paradox č. 2. Obsadenosť vo volebných komisiách pri voľbe poštou, ako ste hovoril o tom, aké to bude náročné v zahraničí a tak. No tak poviem vám jeden taký fakt. Poď, idem do živého spisu. Nechcem robiť reklamu referendu, ale zasadala referendová komisia. Boli zriadené tri okresné, tri okrskové a jedna okresná volebná komisia pre voľbu poštou. Petičný výbor, ktorý organizuje referendum, do týchto komisií na voľbu poštou nenominoval nikoho. Z 27 politických strán ich nominovalo iba sedem. O akej úprimnosti to hovoríme? Aby som sa nedotkol žiadnej politickej strany, ktorá nominovala alebo nenominovala do týchto okrskových komisií, kde sa bude kontrolovať referendum, voľby poštou. SMER je jeden z tých, ktorý do týchto komisií svojich zástupcov nominoval. Takže o čom sa my tu bavíme? O akej úprimnosti? O akých problémoch obsadzovania komisií v zahraničí, keď my si nevieme obsadiť ani komisie vlastné doma? A my sa tu ideme baviť o tom, že ako kto ide komplikovať voľbu poštou zo zahraničia, keď ani petičný výbor a 20 strán si nie je schopné nanominovať do komisií, aby kontrolovalo referendum poštou, že či prebehlo správne, tak nie je schopné si nanominovať do týchto komisií nikoho a vy tu budete hovoriť o tom, že akí my sme zlomyselníci. No mám taký pocit, že sa mýlite vy.
52. schôdza NR SR - 1.deň - B. popoludní
Dátum: 2026-05-26
Poslanec: Saloň, Marián 
Druh vystúpenia: Vystúpenie s faktickou poznámkou

Pán predsedajúci. Pani kolegyňa Števulová, myslím si, že aj vaše vystúpenie, aj reakcie, aj priebeh celého rokovania o tomto bode naznačuje jednu vec, že ani zmena rokovacieho poriadku, ktorá bola a je platná od 15. mája, nie je dokonalá. Treba si to priznať a asi zjavne budú musieť prísť úpravy, lebo vy dokážete zneužiť hocičo. A to, čo povedali moji kolegovia predrečníci vo faktických poznámkach, nie, že ste urazila tá našivka na saku pána Hlinu nás 42, ale uráža to všetkých členov a sympatizantov strany SMER. Pretože, ak pán Boris Kollár sa vyjadril o skupine vyšetrovateľov, že sú mafia. A bol za to právoplatne odsúdený a zaplatil pokutu. A dnes vidíme na saku také niečo smerom k strane SMER. Je veľkou škodou, že ste nebola prítomná na grémiu, ako to vaše dve kolegyne obhajovali, teda, že SMER, mafia nechceme, to vôbec nie je myslené k strane SMER. Kdeže? Ani tá červená farba, ani tým modrým nechceme. To vôbec nie je myslené k strane SMER. To je presne tak, ako ja si dám vyšiť, že PS dvojbodka podvodníci s dotáciami nechceme. A dôjdem na grémiu a budem tvrdiť, že to PS znamená post scriptum z latinského prekladu, že po napísaní, ako sa to píše v liste. Je to smiešne a trápne, ani sami tomu neveríte, čo, čo vlastne ako vy obhajujete tento nápis na tom saku, že to vôbec tak nie je myslené, ako to my chápeme. Reagovať bude pani poslankyňa Števulová.
49. schôdza NR SR - 13.deň - B. popoludní
Dátum: 2026-05-04
Poslanec: Saloň, Marián 
Druh vystúpenia: Vystúpenie s faktickou poznámkou

Ďakujem pekne. Pani poslankyňa, neberte to ako výhovorku, ale je to asi, máte pravdu v jednej veci, je to asi jediná komisia, ktorá vznikla zo zákona a nikdy nevznikla. Máme ju jednoducho v zákone a to je naprieč jednotlivými vládami. Neviem, či to nazvať, že nebol záujem, ale jednoducho nikdy tá komisia nevznikla, lebo či už to boli objektívne alebo subjektívne príčiny, či už to bolo o personálnych konkrétnych nomináciách, ktoré vadili buď jednej alebo druhej strane. Čo sa týka momentálnej situácie, ja neviem, ja nemám vedomosť, aby sme na kontrolných výboroch už akékoľvek návrhy mien videli z vašej strany? Začal ani z našej, lebo nebolo to predmetom rokovania výboru. Bola, vznikla nejaká neformálna debata o tom, že áno, poďme sa baviť o nejakých menách, ale zatiaľ sme do tohto štádia nedošli a zberateľom týchto vlastne mien by mal byť výbor pre obranu a bezpečnosť a možno len taká vsuvka nakoniec, že nazýval by som tú správu o ITP fraškou, veď predsa o použití ITP rozhoduje príslušný sudca na príslušnom súde. Takže ja si myslím, že minimálne aj tam by mala byť garancia toho, že tie informačno-technické prostriedky sú použité v súlade so zákonom, lebo do akej miery, ak by existovala komisia, aby došla k nejakému zisteniu, že čo by to, k čomu by to viedlo ďalej, neviem. Možno ani na to zákon celkom nemyslí, že by sme pri komisia prišla na to, aby konštatovala niečo, že do akej miery by to bolo pre koho záväzné. Pán poslanec Valášek.
49. schôdza NR SR - 13.deň - B. popoludní
Dátum: 2026-05-04
Poslanec: Saloň, Marián 
Druh vystúpenia: Vystúpenie

Ďakujem pekne. Vážený pán predsedajúci, vážené panie poslankyne, páni poslanci. Výbor Národnej rady Slovenskej republiky pre obranu a bezpečnosť predkladá v súlade s § 9 zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov, zákon o ochrane pred odpočúvaním, správu výboru o stave použitia informačno-technických prostriedkov za prvý polrok 2025, tlač 1007. V súlade s § 9 zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov výbor požiadal Ministerstvo vnútra, Policajný zbor, Ministerstvo spravodlivosti, Zbor väzenskej a justičnej stráže a Ministerstvo financií, finančnú správu, o zaslanie správy o použití informačno-technických prostriedkov za prvý polrok 2025. Správu o použití informačno-technických prostriedkov za prvý polrok 2025 predložili všetky dotknuté subjekty vo verzii neobsahujúcej utajované skutočnosti. Údaje o použití informačno-technických prostriedkov neobsahujúce utajované skutočnosti, tak ako ich jednotlivé dotknuté subjekty predložili, sú uvedené v predloženej správe. Výbor Národnej rady Slovenskej republiky pre obranu a bezpečnosť uvedenú správu prerokoval 8. septembra 2025. Na 67. schôdzi prijal k nej uznesenie č. 130, ktorým ju zobral na vedomie a odporučil Národnej rade Slovenskej republiky vziať ju na vedomie, návrh uznesenia je aj súčasťou správy. Čiže toto je prvý polrok 2025 a teraz mi dovoľte použitie ITP za celý rok 2025. Takže Výbor Národnej rady Slovenskej republiky pre obranu a bezpečnosť predkladá v súlade s § 9 zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov, zákon o ochrane pred odpočúvaním, správu výboru o stave použitia informačno-technických prostriedkov za rok 2025. To je tlač 1292. V súlade s § 9 zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov výbor požiadal Ministerstvo vnútra, Policajný zbor, Ministerstvo spravodlivosti, Zbor väzenskej a justičnej stráže a Ministerstvo financií, finančnú správu, o zaslanie správy o použití informačno-technických prostriedkov za rok 2025. Správu o použití informačno-technických prostriedkov za rok 2025 predložili všetky dotknuté subjekty vo verzii neobsahujúcej utajované skutočnosti. Údaje o použití informačno-technických prostriedkov neobsahujúce utajované skutočnosti, tak, ako ich jednotlivé dotknuté subjekty predložili, sú uvedené v predloženej správe. Výbor Národnej rady Slovenskej republiky pre obranu a bezpečnosť uvedenú správu prerokoval 13. apríla 2026 na 77. schôdzi, prijal k nej uznesenie č. 158, ktorým ju zobral na vedomie a odporučil Národnej rade Slovenskej republiky vziať ju na vedomie, návrh uznesenia je súčasťou správy. Pán predsedajúci, prosím, aby ste otvorili rozpravu, zlúčenú rozpravu k obidvom bodom.